খালেদা পুত্রের বাংলাদেশ ফেরার আগেই ককটেল বোমায় ছিন্নবিচ্ছিন্ন যুবকের শরীর

ওয়েবডেস্ক- দাঙ্গা বিধ্বস্ত বাংলাদেশ (Bangladesh)। বিএনপির (BNP) ভারপ্রাপ্ত নেতা চেয়ারম্যান, খালেদা জিয়ার (Khaleda Zia) পুত্র তারিক রহমান (Tariq Rahman) আজই দেশে ফিরছেন। লন্ডনে প্রায় ১৭ বছর থাকার পর আজ দেশে ফিরছেন তারিক। তার ২৪ ঘণ্টা আগেই ফের বিস্ফোরণে একজনের মৃত্যু। ককটেল বোমা বিস্ফোরণে এই প্রাণহানির খবর পাওয়া গেছে। ফলে নতুন করে ফের অগ্নিগর্ভ হতে পারে ভারতের পড়শি দেশ। বুধবার স্থানীয় সময় রাত পৌনে ৮ টায় এই বিস্ফোরণে ঘটনা ঘটে।

সেই সময় নিউ ইস্কাটনের মুক্তিযোদ্ধা সংসদ কেন্দ্রীয় কমান্ড কাউন্সিলের দরজার সামনে ককটেল বোমা বিস্ফোরণ হয়। সেখানেই প্রাণ হারান এক যুবক, আহত আরও অনেকেই। নিহতের নাম সিয়াম। খুলনার বাসিন্দা ছিলেন। স্থানীয় ডেকরেটর্সের দোকানে কাজ করতেন তিনি। সেই সময় এলাকায় চা খেতে বেরিয়েছিলেন তিনি। সেই সময় ককটেল বোমা বিস্ফোরণে এই মর্মান্তিক ঘটনা ঘটে।

প্রত্যক্ষদর্শীর বয়ান অনুযায়ী, সিয়ামের মাথার উপর ককটেল বোমা এসে পড়ে। তিনি ঘটনাস্থলেই মৃত্যু। এলাকা ঘিরে রেখেছে পুলিশ ও সেনা বাহিনীর সদস্যরা। কী কারণে এই বোমা বিস্ফোরণ তা এখনও স্পষ্ট নয়। কে কারা এই কাজের সঙ্গে যুক্ত তা খতিয়ে দেখা হচ্ছে।

আরও পড়ুন- ‘ইউনূসই খুন করিয়েছেন হাদিকে’, বিস্ফোরক দাবি হাদির ভাইয়ের

আঘাতে ঘটনাস্থলেই মৃত্যু হয় সিয়ামের। হাতিরঝিল থানার পরিদর্শক (অপারেশন) মহম্মদ মহিউদ্দিন জানিয়েছেন, ‘বাংলাদেশ মুক্তিযোদ্ধা সংসদ’ একটি ফ্লাইওভার থেকে অজ্ঞাতপরিচয় ব্যক্তিরা বোমা নিক্ষেপ করে। মৃত্যু হয়েছে এক যুবকের।

দেখুন আরও খবর-